open-index/open-wikipedia-markdown huggingface dataset:
Fotlenke

**Fotlenke** kan blant annet vise til:

* Fotjern, et pasifiseringsredskap som brukes rundt anklene på lik linje som håndjern.
* Kule og lenke, et pasifiseringsredskap anvendt på fanger.
* Elektronisk fotlenke, alternativ måte å sone en ubetinget fengselsstraff på.
Newtownabbey

**Newtownabbey** er en stor forstad nord for Belfast. Det som skiller Newtownabbey fra Belfast er en stor golfbane. den fungerer som en bred elv. Den deler et sted i to.
Fra denne forstaden kommer Bobby Sands som var lederen for sultestreiken i Maze fengsel for IRA.
Demokratur

Et **demokratur** (teleskopord av *[[demokrati]]* og *[[diktatur]]*) eller **demokratisk diktatur** er et begrep brukt om et samfunn som på utsiden ser ut som et demokrati, men som i praksis mangler reell ytringsfrihet, muligheter for dissidenter til å tale på like vilkår og et rettferdig rettsvesen (lover og regler utformes for å ramme grupper med spesifikke meninger). Folk med «gale» meninger risikerer å miste jobben, og grupper og personer med avvikende meninger risikerer å bli utsatt for politisk vold uten at staten griper inn. Videre kjennetegnes demokraturet av at staten ikke selv følger de lovene som fins. Demokratur kalles også **cæsarisme.** 

I engelsktalende land brukes begrepene *guided democracy* eller *managed democracy* med sammenfallende betydning, om regimer hvor det avholdes valg, men hvor valgutfallene ikke har innvirkning på hvem som styrer. 

Opphavet til ordet demokratur er uklart. Det tilskrives ofte den franske sosiologen Gerard Mermet, men har tidligere blitt brukt av andre personer, blant dem Vilhelm Moberg i en artikkel i svenske Dagens Nyheter i 1965.

Liknende ord forekommer også på andre språk, for eksempel *Demokratur* (tysk), *democradura* (spansk), *democratura* (italiensk) og *démocrature* (fransk). Andre språk har igjen andre sammensetninger med samme betydning, blant dem *democratorship* på engelsk (med statsoverhode *democrator*). Uttrykket brukes gjerne av representanter fra fløypartier på både venstre og høyre fløy i Europa, som mener at bare partier med mer eller mindre like meninger får politisk innflytelse. Det engelske ordet har blitt brukt om både dagens amerikanske system og de tidligere sovjetrepublikkene.

## Se også
*Hegemoni
*Flertallstyranni
*Hybridregime

## Referanser
 

## Eksterne lenker
Kalahariskjoldet

**Kalahariskjoldet** er et 2,5–3,6 milliarder år gammelt kraton (grunnfjellsskjold) i det sørlige Afrika, som i motsetning til de fleste kratonene i Afrika og Sør-Amerika er fra eldre proterozoikum, det vil si for mer enn 2,5 milliarder år siden. Disse øvrige kratonene fra (meso-proterozoikum) fløt en tid sammen og dannet urkontinentet Vest-Gondwana; som også Kalahariskjoldet inngikk i.

Kalahariskjoldet har et areal på om lag 2&nbsp;000&nbsp;000 km2, og utgjør den sørvestlige del av Afrika. Det har to sub-skjold:
*Zimbabweskjoldet i øst, som er 2,5–3,5 mrd år gammelt og 260&nbsp;000 km2 
*Kaapvaalskjoldet i sør, som er 3,0–3,6 mrd år gammelt og omfatter 800&nbsp;000 km2. Det er et typisk kraton fra arkeikum og er mye studert. Det kjennetegnes ved at det har blitt re-smeltet en rekke ganger, og at det ikke er mafisk.

Grunnfjellskjoldet hang sammen med Rio de La Plata-skjoldet i Sør-Amerika da det inngikk i Vest-Gondwana.

Kalahariskjoldet, Kongoskjoldet og Arabisk-nubiske skjold har også tilhørt Gondwana med fjellkjededanning langs kantene i forbindelse med kollisjoner for 550-650 millioner år siden. På Kalahariskjoldet skapte dette høyland langs den nordlige kanten, gjennom kollisjon med Kongoskjoldet (Kuunga-fjellkjedefoldingen).

Elva Zambezi dominerer kratonets overflate.

## Referanser


## Eksterne lenker
*  
* Cratons – *New Geology*, USA.
Nes Ski

**Nes Ski** (stiftet 22. juni 1991) er en skiklubb i Nes i Akershus, som ble etablert av Vormsund Skiklubb, Fenstad Skiklubb, Halmsås og Omegn Skilag, samt skigruppene i idrettslagene Haga Idrettsforening, Raumnes & Årnes Idrettslag, Hvam Idrettslag og Fenstad Sportsklubb.

Klubben drifter Nes Skianlegg på Fenstad som blant annet har arrangert Hovedlandsrennet, Skandinavisk Cup og Verdenscupen i langrenn for funksjonshemmede.

## Kjente utøvere
* Lotta Udnes Weng, langrenn
* Tiril Udnes Weng, langrenn
* Amalie Håkonsen Ous, langrenn
* Sofie Nordsveen Hustad, langrenn

## Eksterne lenker
* 
* Nes Skianlegg
Arabisk-nubiske skjold

**Arabisk-nubiske skjold** er et 1 - 2 milliarder år gammelt kraton (grunnfjellsskjold) i det nordøstlige Afrika, som i likhet med de fleste kratonene i Afrika og Sør-Amerika er fra proterozoikum, dvs for 1,0 - 2,5 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana.

For 570 millioner år siden startet kollisjonen med Øst-Gondwana som skapte superkontinentet Gondwana, og hvor kollisjonen skapte det det østafrikanske høylandet i sammenstøtet (den østafrikanske fjellkjedefolding). Det arabisk-nubiske grunnfjellskjoldet ble liggende mellom Vest-Gondwana og Øst-Gondwana ved kollisjonen og er dermed en integrert del av det store Østafrikanske orogenet som strekker seg langs hele østsiden av Afrika.

Mot sør ligger det lille Vest-Etiopia-skjoldet som hadde vulkansk aktivitet for 540-830 millioner år siden, på samme tid som det arabisk-nubiske skjoldet.

Mot vest følger det sahariske metaskjold (eller Øst-Ashara-skjoldet) som i det vesentlige ligger som en overdekket plattform under sanden i det østre Sahara, men stikker opp i høyere fjellkjeder.

Det arabisk-nubiske skjoldet har et areal på 445&nbsp;000&nbsp;km2 overflatisk, mens det inklusive begravde plattformer utgjør totalt 725&nbsp;000&nbsp;km2. Grunnfjellsskjoldet utgjør det østlige Sudan, østlige Egypt, sørlige Sinaihalvøya, deler av Akababukta, og vestre Saudi-Arabia.

## Referanser


## Eksterne lenker
* D. Avigad og Z. Gvirtzman, Late Neoproterozoic rise and fall of the northern Arabian–Nubian shield: The role of lithospheric mantle delamination and subsequent thermal subsidence, i: *Tectonophysics*, 2009. doi:10.1016/j.tecto.2009.04.018
* Teklewold Ayalew, Keth Bell, John M. Moore, og Randall R. Parrish, U-Pb and Rb-Sr geochronology of the Western Ethiopian Shield, i: *Geological Society of America Bulletin*, nr 102(9), 11990, side 1309.
Freserveien (Oslo)

**Freserveien** (1–47, 2–12) er en vei i Kværnerbyen i bydel Gamle Oslo. Sammen med Turbinveien rammer den inn området. De to møtes i nordvest og øst, og fra krysset i nordvest går Kværnerveien vestover.

Navnet ble vedtatt i 2007 og viser til industrivirksomheten ved Kværner Brug.

## Referanser


## Kilder
* 

## Eksterne lenker
* Oslo kommunes gateoversikt
Heftyebakken (Oslo)

**Heftyebakken** er en turvei i Nordmarka i Oslo. Den går nordover fra Frognerseterveien ved Midtstuen og opp til Frognerseteren. 

Veien ble anlagt i 1930 og har navn etter Thomas Heftye, som eide Frognerseteren fra 1864. Bakken ble brukt som en del av bobsleighbanen under OL i 1952 og brukes nå som lysløype. Det står en bauta over Heftye ved Midstuen.

## Referanser
Johan Bülow (hoffmarskalk)

**Johan (von) Bülow** (1751–1828) var en dansk hoffmarskalk og kommandør av Nordstjerneordenen.

## Liv og karriere
Bülow ble løytnant ved livgarden og studerte samtidig ved Sorø Akademi. I 1773 ble han kammerjunker hos kronprins Frederik. Han vant kronprinsens tillit og var svært aktiv under forberedelsene og utførelsen av regjeringsskiftet 14. april 1784, da kronprinsen grep makten og dannet et nytt regjeringskabinett.

Bülow var kronprinsens rådgiver enda noen år, i 1784 ble han hoffmarskalk og i 1790 geheimeråd. Men han likte ikke metodene regjeringen brukte for å fremme sine framskrittsideer, og han lyttet gjerne til regjeringens kritikere. Dessuten mislikte han kronprinsens krigslyst, og advarte ham mot hans kommende svigerfar, prins Karl av Hessen. Som et resultat falt Bülows stjerne, og tilslutt fant kronprinsen noen passende påskudd til å avskjedige ham fra alle hans stillinger. Avgjørelsen ikke bare vilkårlig, men også og svært uforstandig, siden Bülow var dyktigere og med langt alvorligere åndelige interesser enn de menn Frederik VIs omga seg med etter Christian VIIs død i 1808.

Etter avskjedigelsen 4. juni 1793 slo Bülow seg ned på herregården Sanderumgård på Fyn. I 1785 var han blitt gift med Else Marie Hoppe, datter av *konferensråd* Peder Hoppe. Hun skal verken ha vært vakker eller begavet, men hadde en såpass stor formue at han ble i stand til å leve som en svært velstående godseier. Han fikk aldri noen stilling i staten eller ved hoffet mer, og det gikk mange år før Frederik VIs unåde svekket seg, likevel holdt Bülow øye med det som foregikk i København. Han korresponderte intensivt med mange av landets lederskikkelser og tok vare på nesten alle sine papirer, så korrespondansen og arkivet fra tiden i regjeringen er i dag et stort og verdifullt kildemateriale til perioden.

Den siste delen av livet var Bülow en betydelig mesén for vitenskapene og bidro med i alt minst 4&nbsp;000 riksdaler. Han ble forsonet med kongen i 1822, og mottok etter det livsvarig pensjon og en rekke ærestitler.

## Referanser


## Litteratur
* Julius Clausen & P.F. Rist (red.), *Fra Hoffet og Byen : Stemninger og Tilstande 1793-1822 i Breve til Johan Bülow til Sanderumgaard*, August Bang, 1966. *[[Memoirer og Breve]]*, bind 3. ISBN 87-7226-001-7.
* Aage Friis (red.), *Johan Bülows Selvbiografi*, i: *Dansk Tidsskrift*, II, 1899.
* H.P. Rohde, *Johan Bülow på Sanderumgaard*, 1961.
* Bülow i Nordisk familjebok / Uggleupplagan. 4. Brant - Cesti / 761-762 (1905) ]
* Carl Frederik Bricka: Bülow i Dansk biografisk Lexikon / III. Bind. Brandt - Clavus / 293 (1887-1905)

## Eksterne lenker
*
Klemetsrudveien (Oslo)

**Klemetsrudveien** (1–41, 2–50) er en vei på Klemetsrud i bydel Søndre Nordstrand i Oslo. Den går fra Enebakkveien / E6 til Lofsrudveien.

Veien fikk navn i 1985 etter Klemetsrud gård og går over grunn som tilhørte gården.

Klemetsrud energigjenvinningsanlegg er i nr. 1.

## Kilder
* 

## Eksterne lenker
*
Tanzaniaskjoldet

**Tanzaniaskjoldet** er et 3,1–2,5 milliarder år gammelt kraton (grunnfjellsskjold) fra arkeikum og ligger i det østlige Afrika. I likhet med de fleste kratonene i Afrika og Sør-Amerika er det fra før og under proterozoikum, dvs for 1,0 - 2,5 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana - som også Tanzaniaskjoldet inngikk i. I sør avga skjoldet trolig masser til Mosambikbeltet under kollisjon.

For 570 millioner år siden startet kollisjonen med Øst-Gondwana som skapte superkontinentet Gondwana, og hvor kollisjonen skapte det tanzanianske og det kenyanske høylandet i sammenstøtet (den østafrikanske fjellkjedefolding).

Tanzaniaskjoldet har et areal på om lag 290&nbsp;000&nbsp;km2, og utgjør den sentrale del av Tanzania. Det er kjernen i Øst-Afrika-platået og har en gjennomsnittlig høyde over havet på 1&nbsp;260 meter. Det består av mye grønnstein og varianter av granitt som er mer enn 2,5 milliarder år gamle. Kratonet antas å  ha vært relativt stabilt gjennom historien. Tykkelsen er 170-190 kilometer. Det er spekulert i om en manteldiapir presser opp kratonet nedenfra.

## Referanser


## Eksterne lenker
*  
* Cratons – *New Geology*, USA.
Klinkerveien (Oslo)

**Klinkerveien** (1–31, 2–16) er en vei på Oppsal i bydel Østensjø i Oslo. Den går fra Skøyenåsveien til Solbergliveien.

Veien fikk navn i 1955 etter yrkesbetegnelsen klinker. I området er også en rekke andre veier med navn knyttet til verftsindustrien.

## Kilder
* 

## Eksterne lenker
*
Klosterheimveien (Oslo)

**Klosterheimveien** (1–13, 2–26) er en vei på Teisen i bydel Alna i Oslo. Den går som blindvei østover fra Prost Hallings vei og så i bue sørover mot Tvetenveien.

Veien fikk navn i 1952 etter forsamlingslokalet Klosterheim ved Tvetenveien.

Veien har — i likhet med flere av nabogatene — blokkbebyggelse som inngår i Teisen park borettslag.

## Referanser


## Kilder
* 

## Eksterne lenker
*
Senter for integritet i forsvarssektoren

**Senter for integritet i forsvarssektoren** (**SIFS**) er et faglig uavhengig senter opprettet av Forsvarsdepartementet i 2012. Formålet er å være et kunnskaps- og kompetanse basert senter som fremmer godt styresett og profesjonell integritet, og å bidra til å etablere robuste integritetssystemer for dermed å redusere risiko for korrupsjon i forsvarssektoren. Senterets arbeid bygger på norsk lovverk og internasjonale standarder. De nasjonale Etiske retningslinjer for statstjenesten skal sikre profesjonell integritet gjennom å gi klare retningslinjer for tjenesteyting og myndighetsutøvelse. SIFS har ifølge Forsvarsdepartementet en ledende rolle for iverksetting av trening og utdannelsesplaner innen NATOs «*Building Integrity*» program. Senteret er en aktiv bidragsyter til norske integritetsprosjekter i Bosnia-Hercegovina, Kosovo og Montenegro, samt i Ukraina. 

Direktør i SIFS er Per Christensen. Senteret er samlokalisert med Institutt for forsvarsstudier. 

## Referanser


## Eksterne lenker
*
Kristoffer Robins vei (Oslo)

**Kristoffer Robins vei** (7–13, 2–82) er en vei på Smedstua i bydel Stovner i Oslo. Den går østover fra Haavard Martinsens vei, parallelt med Østre Aker vei på nordsiden, og ender i en snuplass.

Veien fikk navn i 1968 etter skikkelsen Kristoffer Robin i A.A. Milnes bøker om Ole Brumm (opprinnelig navnet på Milnes sønn).

I veien er 17 fireetasjers blokker fra slutten av 1960-årene tilsluttet Smedstua borettslag.

## Referanser


## Kilder
* 

## Eksterne lenker
*
Kløverveien (Oslo)

**Kløverveien** (1–5, 2–16) er en vei Berg/Tåsen i bydel Nordre Aker i Oslo. Den går fra Nils Lauritssøns vei til Irisveien.

Navnet ble vedtatt i 1932, og også en rekke andre veier i nabolaget har blomsternavn.

## Kilder
* 

## Eksterne lenker
*
Kneika (Oslo)

**Kneika** (1–7, 4) er en vei på Ljan i bydel Nordstrand i Oslo. Den går opp skråningen på østsiden av Ljabruveien litt sør for Ljan stasjon og ender som blindvei litt sør for Vestagløttveien.

Navnet ble vedtatt i 1917.

## Kilder
* 

## Eksterne lenker
*
Mauricio Albornoz

**Anssi Mauricio Albornoz Inola** (født 10. mars 1988) er en svensk fotballspiller som spiller for Akropolis IF.

## Klubbkarriere
Albornoz startet karrieren i IF Brommapojkarna, hvor han etter et kortere låneopphold i Gröndals IK, startet også sin profesjonelle karriere. Albornoz gikk til Åtvidabergs FF etter 2014-sesongen.

## Landslagsspill
Albornoz har en landskamp for Sveriges U21-lag, fra 2009.

## Privat
Albornoz' yngre bror, Miiko Albornoz, spiller for Colo-Colo.

## Referanser


## Eksterne lenker
* 
* «Mauricio Albornoz», profil på Åtvidabergs FFs hjemmeside 
* «Mauricio Albornoz», profil på SvFFs hjemmeside
Kløfterhagen (Oslo)

**Kløfterhagen** (1A–121, 4–60) er en vei på Lindeberg i bydel Alna i Oslo. Den går som blindvei østover fra Jerikoveien og så sørover.

Veien fikk navn i 1978 etter den tidligere husmannsplassen Kløfterhagen (gnr./bnr. 112/4, under Nordre Lindeberg, revet).

Veien har blokk- og rekkehusbebyggelse i Østre Lindeberg borettslag (OBOS).

## Kilder
* 

## Eksterne lenker
*
Korallveien (Oslo)

**Korallveien** (1A–7, 2A–8C) er en vei på Malmøya i bydel Nordstrand i Oslo. Den går som blindvei sørover fra Malmøyveien og mot sørenden av øya.

Navnet ble vedtatt i 1956.

## Kilder
* 

## Eksterne lenker
*
Kopperuds vei (Oslo)

**Kopperuds vei** (1A–5E, 2–4) er en vei på Smestad i bydel Ullern i Oslo. Den begynner i Montebelloveien og ender som blindvei nær Ullernchausseen.

Veien fikk navn i 1925 etter disponent Bernhard Magnus Kopperud (1855–1923), eier av Søndre Huseby gård fra 1891.

## Kilder
* 

## Eksterne lenker
*
Europamesterskapet i basketball

**Europamesterskapet i basketball** arrangeres av FIBA i flere former:

* Europamesterskapet i basketball for menn (1935–)
** U20-EM i basketball for menn (1992–)
** U18-EM i basketball for menn (1964–)
** U16-EM i basketball for menn (1971–)
* Europamesterskapet i basketball for kvinner (1938–)
** U20-EM i basketball for kvinner (2000–)
** U18-EM i basketball for kvinner (1965–)
** U16-EM i basketball for kvinner (1976–)
* Europamesterskapet i 3mot3-basketball (2014–)
** U18-EM i 3mot3-basketball (2015–)

## Se også
* Europamesterskapet i rullestolbasketball
Europamesterskapet i basketball for kvinner

**Europamesterskapet i basketball for kvinner** ble arrangert første gang i 1938 i Roma, og arrangeres annenhvert år. 

## Eksterne lenker
* 
* 
*
Daniel Hallingström

**Daniel Christian Hallingström** (tidligere Johansson; født 10. februar 1981 i Gamleby) er en svensk fotballtrener og tidligere fotballspiller.

## Klubbkarriere
Hallingström startet karrieren i Gamleby IF, hvor han spilte fram til han i 1999 ble hentet til Åtvidabergs FF. Han spilte to sesonger, før han gikk til Kalmar FF. Det ble et kort opphold i sin nye klubb, hvor han spilte to kamper i løpet av sesongen, hvorav en fra start, før han vendte tilbake til Åtvidabergs FF.

## Referanser


## Eksterne lenker
* 
* «Daniel Hallingström», profil på Åtvidabergs FFs hjemmeside
Henrik Gustavsson

**Henrik Gustavsson** (født 21. oktober 1976) er en svensk fotballtrener og tidligere fotballspiller som er assistenttrener for Åtvidabergs FF.

## Klubbkarriere
Gustavsson startet karrieren som fotballspiller i Sturefors IF, og var innom Hjulsbro IK i tre sesonger, før han signerte for Åtvidabergs FF. Gustavsson har spilt hele karrieren som profesjonell spiller i Åtvidabergs FF, og har spilt for klubben i de tre øverste divisjonene i det svenske seriesystemet.

## Referanser


## Eksterne lenker
* 
* «Henrik Gustavsson», profil på Åtvidabergs FFs hjemmeside 
* «Henrik Gustavsson», profil på SvFFs hjemmeside
Knud Bryns vei (Oslo)

**Knud Bryns vei** (1–5, 10) er en vei på Økern i bydel Bjerke i Oslo. Den går som blindvei sørvestover fra Haraldrudveien. 

Veien fikk navn i 1970 etter elektroingeniøren Knud Bryn, som blant annet stiftet Hafslund i 1898 og var selskapets direktør i 30 år.

I nummer 1 lå Brødrene Londons bilhopphuggingsbedrift. I september 2013 ble anlegget totalskadet i en storbrann som ødela 350 biler og mange millioner i verditap. Firmaet er nå et eiendomsselskap med kontor på Lysaker.

## Kilder
* 

## Eksterne lenker
*
NM i kappgang 2014

**NM i kappgang 2014** var en del av NM i friidrett 2014, og ble arrangert som to adskilte konkurranser. 

Hoved-NM ble arrangert i Bergen 31. mai - 1. juni, der 5.000 meter for kvinner senior og 10.000 meter for menn senior var en del av Framolekene. NM langdistanse ble arrangert i et felles, nordisk mesterskap i Eskilstuna i Sverige 4. oktober. 

## Resultater, hoved-NM
### Menn
#### 10.000 meter






#### 20 km landevei






### Kvinner
#### 5000 meter






#### 10 km landevei






## Resultater, NM langdistanse
### Menn, 50 km



Kun Håvard Haukenes stilte til start, men han fullførte ikke. Det ble derfor ikke kåret noen norgesmester ved NM langdistanse. 



### Kvinner, 20 km



Ingen kvinner stilte til start, det ble derfor ikke kåret noen norgesmester ved NM langdistanse. 



## Eksterne lenker
* Norges friidrettsforbund - Andre NM / UM
Månz Karlsson

**Axel Månz Fabian Karlsson** (født 4. april 1989) er en svensk fotballspiller som spiller for Östers IF.

## Karriere som klubbspiller
### Östers IF
Karlsson, som er født og oppvokst i Växjö, startet karrieren i Växjö Norra IF, og senere i Östers IF. Han ble tatt opp i A-laget 2008, som da spilte i Division 1. I løpet av sitt opphold i klubben, var Karlsson med på to opprykk med klubben, som førte Östers IF opp i Allsvenskan i 2013-sesongen. Karlsson spilte 28 kamper og scoret to mål for klubben denne sesongen, som endte med nedrykk for klubben.

### Åtvidabergs FF
Karlsson signerte i forkant av 2014-sesongen en kontrakt for Åtvidabergs FF som løper ut 2016.

## Meritter
### Östers IF
* Division 1 Södra: 2009
* Superettan: 2012

## Referanser


## Eksterne lenker
* 
* «Månz Karlsson», profil fra Åtvidabergs FFs hjemmeside
Jurij Sergejev

**Jurij Valentinovitsj Sergejev** (1925–2024) var en russisk skøyteløper som representerte den daværende nasjonen Sovjetunionen og klubben Dynamo Moskva.

## Karriere
Han var blant verdens fremste sprintere på begynnelsen av 1950-tallet, og var den løperen som fratok verdensrekorden til norske Hans Engnestangen pålydende 41,8 satt den 5. februar 1938 under Allround-VM 1938 på Davos Eisstadion. Sergejev var verdensrekordinnehaver på 500 meter for herrer i perioden 6. januar 1952 og helt til Jevgenij Grisjin tok sin første verdensrekord på distansen med 40,2 den 22. januar 1956.

Etter å ha tatt andreplass på 500 m under Allround-VM 1954 og hvor han ikke fikk gå 10 000 meter, ble det ikke noen deltagelse i internasjonale mesterskap før Vinter-OL 1956 i italienske Cortina d'Ampezzo og hurtigløps-konkurransene under OL der som gikk i slutten av januar 1956 på Misurinasjøen. Her oppnådde han imidlertid bare fjerdeplass på 500 meter, bak trioen  Grisjin (gull),  Gratsj (sølv) og  Gjestvang (bronse).

## Meritter
### Personlige rekorder

### Verdensrekorder
Liste over verdensrekordnoteringer gjort av Jurij Sergejev.

## Referanser




## Eksterne lenker
*
Ondulering

**Ondulering** (fra fransk *onde* som betyr «bølge») er å legge håret i en bølgeformet  frisyre. Å vannondulere er å bølgelegge, krølle og frisere håret mens det er vått. Ondulert hår kan lages med en krølltang.

## Historie
Å gjøre hår krøllete har lange tradisjoner, for eksempel ved å væte og flette det stramt. I visse perioder har også skjegg fått samme behandling. Siden 1600-tallet har metallstaver og krølltenger blitt tatt i bruk. Da det på 1870-tallet det mote i Vesten med mer naturtro krøller og lokker istedenfor sterkt krusete frisyrer som lenge hadde vært vanlig, ble det utviklet spesialkonstruerte tenger som var tilpasset den nye stilen. Frisøren Marcel Grateau (1852–1936) eller Francois Marcel skal ha oppfunnet metoden med varme krølltenger 1872 eller 1875 og gitt navn til den engelske betegnelsen *marcelling* eller *the Marcel Wave*. Moten holdt seg i over femti år.

I 1906 oppfant Karl Ludwig Nessler (1872–1951) det første apparatet for å lage permanentkrøller. I 1924 kom elektriske tenger der en kunne regulere varmen.


File:Arild Hamsun - 32985 - no-nb digifoto 20150114 00087 bldsa HA0339.jpg|Knut Hamsuns sønn Arild (1914-1985) med moteriktig ondulert herrefrisyre på 1930-tallet
File:Greta Garbo08.jpg|Greta Garbo (1905–1990) i 1925 med *marcelled hair*, bølgelagt frisyre oppkalt etter den som fra 1870-tallet oppfant metoden med varme hårtenger. På 1920-tallet var det vanlig å ondulere de populære bobfrisyrene.
File:IcallPlasticDressing.jpg|Prisvinnende kvinnefrisyre fra moteshow i London 1935. Det korte håret er lagt i permanentkrøller og behandlet med farget krem.


## Se også
* Hårtang (rette-, bølge- eller krølltang), apparat for å forme håret
* Permanent, hårbehandling av en viss varighet
* Hårruller

## Referanser


## Eksterne lenker
*
Charlotte Blom

**Helga Charlotte Blom** (født 1972) er en norsk filmregissør, manusforfatter og fotograf. Hennes langfilmdebut var filmen *[[Staying Alive (2015)|Staying Alive]]* fra 2015, men hun har også laget flere kortfilmer før dette, deriblant *[[En søndag i Schweigaardsgate]]* fra 2004, som vant Amandaprisen 2004 for beste kortfilm og *[[Kokos (kortfilm)|Kokos]]*, som vant Gullstolen for beste kortfilm i 2006. Hun har utdannelse fra Oslo fotokunstskole og Edinburgh College of Art.

## Filmografi
* 1999: *[[Twisted Sisters Goes to Baccara]]* (kortfilm)
* 2004: *[[En søndag i Schweigaardsgate]]* (kortfilm)
* 2006: *[[Kokos (kortfilm)|Kokos]]* (kortfilm)
* 2011: *[[Kjære Lisa]]* (kortfilm)
* 2015: *[[Staying Alive (2015)|Staying Alive]]*
*2020: *[[Dianas bryllup]]* (spillefilm)

## Referanser




## Eksterne lenker
*
Pseudoptenomela

* se Systematisk inndeling

***Pseudoptenomela*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore, ovale, metallisk fargede skarabider. Hode, pronotum og scutellum kan være grønnlig metalliske, dekkvingene kobberfargede.

## Levevis
Larvene lever i råtten ved.

## Utbredelse
Slekten er utbredt i Sør-Amerika (Ecuador, Bolivia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Anticheirina - 43 slekter
******** Slekten *Pseudoptenomela* Soula, 2002
********* *[[Pseudoptenomela boliviana]]* Soula, 2002
********* *[[Pseudoptenomela lineatipennis]]* (Ohaus, 1908)
********* *[[Pseudoptenomela tenaensis]]* Soula, 2002

## Kilder
* Generic Guide to New World Scarab Beetles - *Pseudoptenomela* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Anticheirina/Pseudoptenomela/Pseudoptenomela.html

## Eksterne lenker
* Bilde av ''Pseudoptenomela'' sp.
*
Kristin B. Aavitsland

**Kristin Margrethe Bliksrud Aavitsland** (født 1967) er en norsk kunsthistoriker. Hun var tidligere professor ved MF Vitenskapelig høyskole for teologi, religion og samfunn  i Oslo, og leder for Det norske institutt i Roma. Fra 2025 er hun professor ved Institutt for filosofi, idé- og kunsthistorie og klassiske språk ved Universitetet i Oslo.  

Aavitsland tok hovedfag i kunsthistorie ved Universitetet i Oslo i 1994 på en oppgave om Konstantinbuen og doktorgraden i 2002 på en avhandling om monumentalmaleri og klosterkultur i middelalderens Roma. Hun har forsket på visuell kultur i skandinavisk middelalder og tidlig nytid, og med kunsthistoriens historie i Norge. Hun har skrevet boken Imagining the Human Condition in Medieval Rome i 2012. I 2014 utgav hun biografi om Norges andre riksantikvar, Harry Fett. 

I 2015 ble hun valg inn i Det Norske Videnskaps-Akademi i gruppe for kulturfag og estetiske fag

## Bibliografi
* *Harry Fett : historien er lengst* Pax 2014 ISBN 978-82-530-3662-5
* *Imagining the human condition in medieval Rome : the Cistercian fresco cycle at Abbazia delle Tre Fontane* Burlington Ashgate 2012 ISBN 9781409438182
* 
* 

## Referanser


## Eksterne lenker
*
Neptunia (Uruguay)

**Neptunia** er en by i kommunen Salinas  i Canelones-departementet i det sørlige Uruguay. Byen har 4 774 innbyggere. 

## Geografi
Byen er i sørlige Canelones i Costa de Oro, ved siden av Río de la Plata.

## Befolkning
Neptunia har 4 774 innbyggere *(Beregning 2011)*

Kilde:

## Referanser


## Eksterne lenker
* Canelones, offisielle sider (spansk)
* Kart over Neptunia
American Sniper

**American Sniper** kan referere til:
* American Sniper (bok), selvbiografisk bok av Chris Kyle
** American Sniper (film), amerikansk film fra 2014 basert på boken
Mireille

**Mireille** er et fransk kvinnenavn som betyr «se, beundre». Navnet er vanlig i mange fransktalende land i Europa og Afrika.

## Etymologi
*Mireille* er dannet av det oksitanske kvinnenavnet *Mirèio* (*Mirèlha* i klassisk oksitansk), som er kjent fra diktet *Mirèio* fra 1859 av Frédéric Mistral. Navnet kan være dannet av verbet *mirar*, «se, beundre». Navnet kan også være relatert til *[[Maria]]*.

## Utbredelse
Navnet er kjent brukt i operaen *Mireille* fra 1864 av Charles Gounod. I Frankrike var navnet populært på begynnelsen av 1900-tallet og i 1940-årene.

|}

## Kjente personer med navnet
Personene i listen er ordnet kronologisk etter fødselsår.
* Mireille Guiliano (født 1946), fransk-amerikansk forfatter
* Mireille Mathieu (født 1946), fransk sanger
* Mireille Ballestrazzi (født 1954), fransk politileder
* Mireille Enos (født 1975), amerikansk skuespiller
* Mireille Derebona (født 1990), sentralafrikansk friidrettsutøver
* Mireille Dagher, libanesisk moteskaper
* Mireille Hildebrandt, nederlandsk professor
* Mireille Roobaert, belgisk fotograf
* Mireille Silcoff, kanadisk magasinredaktør

## Referanser


## Eksterne lenker
Verdensmesterskapet i sandvolleyball

**Verdensmesterskapet i [[sandvolleyball]]** ble arrangert første gang i 1997 i Los Angeles, og arrangeres annethvert år. 

## Mesterskap

## Resultater
### Menn

### Kvinner

### Medaljestatistikk
Mohsen Bahari

**Mohsen Bahari** (født 1984) er en profesjonell MMA-utøver fra Oslo. Han konkurrerer hovedsakelig sine kamper i Cage Warriors.

## MMA meritter

## Referanser


## Eksterne lenker
* 
* Frontline Academy
John Strandrud

**John Strandrud** (1901–1982) var en norsk flyger og luftfartspionér.

Strandrud var en av de seks flygere som etablerte Widerøes flyveselskap i 1934 sammen med grunnleggeren, Viggo Widerøe, hans bror, Arild,  Helge Skappel, Halvor Bjørnebye og Leiv Brun. Han var flyger i Widerøe  til 1937 . Han ble da ansatt i DNL som annenflyger på Ju-52 1. juni 1937, men allerede 1. august ble han kaptein. Han fløy også nattpostruten til Gøteborg og København Under krigen kom han i 1941, etter en reise som varte i over 3 måneder, til Toronto, hvor han var instruktør i Little Norway i en kort tid. Han ble så sendt til RAF Leuchars i Skottland og tilknyttet Stockholmsruten, fra årsskiftet 1943/44 som sjefsflyger. Han ble i 1944 tildelt Order of the British Empire for sin innsats på Stockholmsruten. Han ble igjen ansatt i DNL da det startet opp med flygninger etter krigen. Han fløy Short Sandringham i den flyvende hurtigrute, før han ble luftifartsinspektør i SAS. Som luftfartsinspektør hadde han blant annet ansvar for innenlandstrafikken.

John Strandrud ble i 1963 tildelt Kongens fortjenstmedalje i gull for sin innsats for flyvning i Norge.
En gate på Forebu, nr Telenors kontorer ble i 2009 oppkalt etter ham.

Han var svoger til statsråd Anders Frihagen.

## Referanser
Verdensmesterskapet i strandfotball

**Verdensmesterskapet i strandfotball** ble arrangert første gang i 1995 i Rio de Janeiro, og arrangeres annenhvert år. 

## Menn
### BSWW
**Verdensmesterskap arrangert av Beach Soccer Worldwide (Beach Soccer World Championships, 1995–2004)**

### FIFA
**Verdensmesterskap arrangert av [[FIFA]] (Beach Soccer World Cup, 2005– )**

## Eksterne lenker
* 
* RSSSF.com
Xenochlorota

* se Systematisk inndeling

***Xenochlorota*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
En middelsstor, bredt oval, blank, rødlig metallskinnende skarabide. Dekkvingene har fine punktrader.

## Levevis
Larvene lever i råtten ved.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Anticheirina - 43 slekter
******** Slekten *Xenochlorota* Soula, 2002
********* *[[Xenochlorota chalconota]]* (Burmeister, 1844)

## Kilder
* Generic Guide to New World Scarab Beetles - *Xenochlorota* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Anticheirina/Xenochlorota/Xenochlorota.html

## Eksterne lenker
* Bilde av arten
*
Verdensmesterskapet i BMX-sykling

**Verdensmesterskapet i BMX-sykling** ble arrangert første gang i 1996 i Brighton, og arrangeres hvert år. 

## Mesterskap

## Vinnere
### Menn

### Kvinner

## Referanser


## Eksterne lenker
*
Parque Franklin Delano Roosevelt

**Parque Franklin Delano Roosevelt** eller **Parque Roosevelt** er en park øst for Montevideo i Paso Carrasco i Canelones-departementet i det sørlige Uruguay.

Parken avgrenses av Rambla Costanera, Avenida a la Playa, Av. Racine og Carrasco internasjonale lufthavn. I parken, som er 1 492 hektar, ligger markeder, butikker, messer og barnehage.

Parken ble i 1916 oppkalt etter USAs president Franklin D. Roosevelt (1882–1945). 

Arkitekt Carlos Racine utformet Parque F. D. Roosevelt. Parken har 700 000 trær: strandfuru og eukalyptusslekten.

## Referanser


## Eksterne lenker
* 
* Parque Roosevelt (spansk)
Parque General Rivera (Cerro Largo)

**Parque General Rivera** eller **Parque Rivera** er en park i Melo i Cerro Largo-departementet i det østlige Uruguay.

Parken avgrenses av Ruta 26 og Arroyo Conventos. I parken er 40 hektar.

Parken ble i 1854 oppkalt etter Uruguays president José Fructuoso Rivera (1784–1854). 

Parken har to monumenter: en hest og byste av Fructuoso Rivera.

### Galleri

Fil:Monumento al Gral. Fructuoso Rivera.JPG|Fructuoso Rivera.
Fil:Rancho de Bartolo Silva.JPG|Hjem.
Fil:Monumento al caballo.JPG|Hest.
Fil:La zona de juegos infantiles del parque.JPG|Lekeplass.
Fil:Los alrededores del parque.JPG|Park.


## Referanser


## Eksterne lenker
* Parque General Rivera  (spansk)
Verdensmesterskapet i rytmisk gymnastikk

**Verdensmesterskapet i rytmisk gymnastikk** ble arrangert første gang i 1963 i Budapest, og arrangeres annenhvert år. 

## Mesterskap

## Eksterne lenker
*
Verdensmesterskapet i bueskyting

**Verdensmesterskapet i bueskyting** ble arrangert første gang i 1931 i Lwów, og arrangeres annenhvert år. 

## Vinnere

## Referanser
Limone sul Garda

**Limone sul Garda** er en by og en kommune ved Gardasjøen i provinsen Brescia i Lombardia, Italia. Limone grenser til kommunene Malcesine, Ledro, Riva del Garda og Tremosine.

## Befolkningsutvikling

## Referanser


## Eksterne lenker
*
Ekstremværet Ole

**Ole** var et ekstremvær som rammet den 7. februar 2015. Meteorologisk institutt sendte ut varsel om ekstremvær den 5. februar 2015 for Trøndelag, Helgeland, Salten, Lofoten, Vesterålen, Ofoten og Troms. Det ble varslet om bølgehøyder på mellom 12 og 14 meter, med enkelte bølger opp mot 22 til 25 meter.

Som følge av den varslete stormen ble 18 personer på øygruppa Givær, med et høyeste punkt på 12 meter, i Bodø evakuert til Bodø by. Hendelsen betegnes å være for første gang i historien at Givær har blitt evakuert. 
En rekke skip søkte nødhavn, og det ble foretatt innstillinger på en rekke ferge- og hurtigbåtsamband. Kommuner hadde ekstra beredskap, og folk ble bedt om å forberede seg på et eventuelt bortfall av strømforsyningen.

## Effekter
Fra Midt-Norge til Troms mistet rundt  strømkunder elektrisitetsforsyningen som følge av orkanen. I Nord- og Sør-Trøndelag rundt   og i Lofoten, som var verst rammet, rundt  husstander. Like etter orkanen ble det rapportert inn rundt tusen skader (9. februar) til ulike forsikringsselskap.

## Referanser
Meteorologiåret 2015

**Meteorologiåret 2015** er en oversikt over hendelser, prisvinnere, fødte og avdøde personer med tilknytning til meteorologi i 2015.

## Hendelser
* 29. januar: Ofoten rammes av kraftig vind som måles til orkanstyrke enkelte steder. Uværet førte til en rekke større og mindre materielle skader, og rundt hundre tusen husstander i Nord-Norge mistet strømmen.
* 7.–8. februar: Ekstremværet «Ole» rammer Midt- og Nord-Norge. Det måles vindstyrker på opp til 90 knop, og vinden gir en rekke materielle skader. 70 000 mennesker rammes av strømbrudd.
* 9.–10. februar: Nord-Troms og Finnmark rammes av full storm med vindkast i orkans styrke.
* 20. februar: Queensland og Northern Territory i Australia rammes av syklonene Marcia og Lam.
* 14. mars: Syklonen Pam, med vindkast opp mot 305 kilometer i timen, treffer øystaten Vanuatu i Stillehavet. Syklonen ga store ødeleggelser, og flere mennesker mistet livet.

## Dødsfall

## Referanser


## Se også
Verdensmesterskapet i taekwondo

**Verdensmesterskapet i taekwondo** ble arrangert første gang i 1973 i Seoul, og arrangeres annenhvert år. 

## Mesterskap

## Medaljestatistikk
Etter VM i taekwondo 2019.

## Referanser
Appingedam

**Appingedam** er en by i kommunen Eemsdelta i den nederlandske provinsen Groningen.

## Referanser




## Eksterne lenker
* Kommunens nettside
Bedum (kommune)

**Bedum** er en kommune i den nederlandske provinsen Groningen.

## Referanser




## Eksterne lenker
* Kommunens nettside
Givær

**Givær** er ei øygruppe og et fiskevær i Bodø kommune i Nordland. Øygruppa ligger i Vestfjorden, om lag tre mil vest for Bodø by. 
Givær har rundt 18 fastboende, 
hvorav de fleste er bosatt på Husøya. Hovednæringa er fiske, og øygruppa har daglig hurtigbåtforbindelse til Bodø. På Tennholmen, den vestligste av øyene, ligger Tennholmen fyr.

I 2003 sendte NRK et program i serien *[[Der ingen skulle tru at nokon kunne bu]]* fra Givær. Den 6. februar 2015 ble øysamfunnet evakuert for første gang i historien, i påvente av orkanen «Ole». 

## Noter



## Referanser
Verdensmesterskapet i slalåm-padling

**Verdensmesterskapet i slalåm-padling** ble arrangert første gang i 1949 i Genève, og arrangeres hvert år det ikke er OL.

## Mesterskap
You Again

***You Again*** er en amerikansk filmkomedie fra 2010 i regi av Andy Fickman, med Kristen Bell, Jamie Lee Curtis, Sigourney Weaver og Odette Yustman i rollene.

## Handling
I 2002 går Marni Olsen på videregående skole i Ridgefield, California, men blir plaget og mobbet av mange andre studenter, spesielt den populær jenta J. J. Hennes beskyttende eldre bror, Will, er en veldig populær og kjekk basketball-spiller. Under en veldig viktig kamp dytter J.J. henne, når Marni gikk utkledd som en maskot, noe som fører til at Marni faller inn i Will. Dette fører til at laget deres taper den viktige kampen.

Åtte år senere, i 2010, er Marni en vellykket PR-leder i Los Angeles, nylig forfremmet til en jobb i New York. Hun returnerer til Ridgefield for å feire Wills kommende bryllup med hans forlovede Joanna, en tilsynelatende fantastisk kvinne. Etter å ha aldri møtt Joanna, oppdager Marni på flyet hjem at Will er i ferd med å gifte seg med hennes tidligere mobber, J.J. Marni blir oppgitt over å se hvordan Joanna ikke bare kommer veldig godt overens med familien hennes. Men J.J. husker tilsynelatende heller ikke Marni, og Marni får heller ikke den unnskyldningen hun hadde ventet på.

Gail, moren til Marni og Will, oppdager også at Joannas elskede tante, Ramona (en vellykket og velstående forretningskvinne som også er i byen for bryllupet) var en tidligere venn av Gail, selv om vennskapet deres endte dårlig. Marni er ikke villig til å glemme alle tingene Joanna gjorde mot henne i skole-tiden med mindre hun beklager, og forsøker å fortelle broren sin om Joannas mobbende oppførsel. Marni innser at Joanna virkelig husker henne etter at Joanna spilte en sang hun pleide å plage Marni med på skolen.

Marni husker også på en "tidskapsel" som ble begravd i løpet av deres siste skole-år som inneholdt en video av Joanna som mobbet andre elever. Marni bestemmer seg for å avdekke tidskapselen. Marni konfronterer Joanna om fortiden hennes, og Joanna innrømmer endelig at hun faktisk husket Marni. Men i stedet for å be om unnskyldning, truer hun Marni med å ikke blande seg i forholdet mellom henne og Will. Dette overbeviser Marni om at Joanna ikke har forandret seg i det hele tatt, og Marni blir fast bestemt på å ødelegge bryllupet og forholdet mellom Joanna og Will.

## Rolleliste
* Kristen Bell som Marni Olivia Olsen
* Jamie Lee Curtis som Gail Byer Olsen
* Sigourney Weaver som Ramona «Mona» Clark
* Odette Yustman som Joanna «J-J» Clark
* Billy Unger som Ben Olsen
* James Wolk som Will Olsen
* Victor Garber som Mark Olsen
* Betty White som Grandma Bunny
* Sean Wing som Charlie Mason
* Kristin Chenoweth som Georgia King
* Kyle Bornheimer som Tim
* Christine Lakin som Taylor
* Meagan Holder som Kendall
* Patrick Duffy som Ritchie Phillips
* Cloris Leachman som Helen Sullivan
* Dwayne Johnson som Air Marshal
* Reginald VelJohnson som Mason Dunlevy

## Referanser


## Eksterne lenker
* 
*
Areoda

* se Systematisk inndeling

***Areoda*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore til ganske store (19-31 millimeter), bredt ovale, høyt hvelvede skarabider. De er kremhvite til perleaktige med bronseaktig eller grønn metallglans, i samlinger får de gjerne en rødlig tone. Antennene er 10-leddete med en tre-leddet klubbe, fasettøynene nokså store. Foran på hodet er overleppen (labrum) tydelig skilt fra "snuten" (clypeus). Kjevene (mandiblene) er rundet på yttersiden.

## Levevis
Artene lever i tropisk skog, ofte 900-1000 meter over havet.
De voksne billene er nattaktive og kommer til lys. De besøker blomster for å ete.

## Utbredelse
Artene lever langs Atlanterhavskysten i Brasil, fra delstaten Bahia i nord til Santa Catarina i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Areodina 
******** Slekten *Areoda* MacLeay, 1819
********* *[[Areoda banksi]]* Laporte de Castelnau, 1840
********* *[[Areoda espiritosantensis]]* Ohaus, 1905
********* *[[Areoda leachi]]* MacLeay, 1819

## Kilder
* Ratcliffe, B.C. og Jameson, M.L. (1989) A Synopsis of the genus *Areoda* (Coleoptera: Scarabaeidae: Rutelinae). *The Coleopterists Bulletin* 43(2): 135-144. https://web.archive.org/web/20150207003305/http://digitalcommons.unl.edu/cgi/viewcontent.cgi?article=1076&context=entomologypapers
* Generic Guide to New World Scarab Beetles - *Areoda* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Areodina/Areodina-generic-pages/Areoda/areoda.html

## Eksterne lenker
*
Kanonhallveien (Oslo)

**Kanonhallveien** (10A–66B; ingen oddetallsadresser) er en vei på Løren i bydel Grünerløkka i Oslo. Den går fra Lørenveien til Normaveien, men er stengt med bom like innenfor Lørenveien og fortsetter deretter som gangvei inn i Lørenparken.

Veien fikk navn i 2005 etter et kanonverksted som en gang lå på Løren. Dets bygning (Peter Møllers vei 2) er rehabilitert og brukes som kulturhus under navnet Kanonhallen. Bygningen er fredet.

En del av bebyggelsen i veien og flere naboveier er organisert i boligsameiet Lørenplatået.

I 2016 åpnet Løren stasjon på T-banen med utgang mot Kanonhallveien.

## Referanser


## Kilder
* 

## Eksterne lenker
* 
* Kanonhallen
Knud Øyens vei (Oslo)

**Knud Øyens vei** (1A–13C, 12A–24B) er en vei på Ljan i bydel Nordstrand i Oslo. Den går fra Åsdalsveien til Ekebergveien.

Veien fikk navn i 1944 etter Knud Øyen (1865–1942), som blant annet var viseordfører i Aker og fylkesmann.

## Kilder
* 

## Eksterne lenker
*
Andreas Dahlén

**Andreas Dahlén** (født 11. desember 1982) er en svensk tidligere fotballspiller.

## Karriere som klubbspiller
Dahlén startet sin karriere som fotballspiller i Brynäs IF, før han i januar 2004 gikk til IFK Norrköping. I juli 2005 signerte han for Umeå FC, hvor han ble fram til han i januar 2007 signerte for Gefle IF. Den 9. desember 2009 ble det kjent at han hadde signert en kontrakt på to og et halvt år for tyske Hansa Rostock. Den 13. juni 2010 forlot Dahlén Hansa Rostock til fordel for FSV Frankfurt. Etter å ha spilt kun en kamp i løpet av 2011/12-sesongen, ble kontrakten 16. januar 2012 terminert etter en gjensidig avtale mellom spilleren og klubben. Dahlén vendte tilbake til Sverige, og har siden 2013-sesongen spilt for Åtvidabergs FF.

## Referanser


## Eksterne lenker
* 
* «Andreas Dahlén», profil på Åtvidabergs FFs hjemmeside 
* «Andreas Dahlén», profil på SvFFs hjemmeside
Reina (Oslo)

**Reina** er en vei på Ljan i bydel Nordstrand i Oslo. Den går som blindvei nordover fra Knud Øyens vei.

Navnet, som betyr smal gressbakke, ble vedtatt i 1952 og henspiller på omgivelsene.

Husene langs veien har adresse Knud Øyens vei. Ingen hus har adresse Reina.

## Referanser


## Kilder
*
Turbinveien (Oslo)

**Turbinveien** (1–21, 2–56) er en vei i Kværnerbyen i bydel Gamle Oslo. Den går fra et kryss med  Kværnerveien og Freserveien og møter sistnevnte igjen på den andre siden av Kværnerbyområdet. Fra førstnevnte kryss går Jernbanetrappa opp skråningen og deretter som gangvei langs og under jernbanen og opp til Enebakkveien. Lodalsparken krysser veien der den ender i syd.

Navnet ble vedtatt i 2007 og viser til tidligere virksomhet ved Kværner Brug.

Det gamle administrasjonsbygget ved bruket er i nr. 2/4. I nr. 1–5 er blokker i Møllehjulet borettslag, og i nr. 7–13 blokker i  Turbinen borettslag.

## Referanser


## Kilder
* 

## Eksterne lenker
* Oslo kommunes gateoversikt
Smeltedigelen (Oslo)

**Smeltedigelen** (1, 2–6) er en vei i Kværnerbyen i bydel Gamle Oslo. Den går fra Freserveien til Turbinveien. Lodalsparken begynner fra veien og strekker seg østover til Turbinveien.

Navnet ble vedtatt i 2007.

## Kilder
* 

## Eksterne lenker
* Oslo kommunes bydelsoversikt
Knut Valstads vei (Oslo)

**Knut Valstads vei** (2–34B; ingen oddetallsadresser) er en vei på Ulsrud i bydel Østensjø i Oslo. Det er en blindvei på østsiden av Kringkollen.

Veien fikk navn i 1982 etter Knut Valstad (1922–76).

Veien har småhusbebyggelse.

## Litteratur
* 

## Eksterne lenker
*
Kolonihagestien (Oslo)

**Kolonihagestien** (1–205, 2–206) er en vei i bydel Nordre Aker i Oslo. Den går parallelt med Sognsvannsbanen mellom Ullevaal Stadion og Sogn hagekoloni.

Navnet ble vedtatt i 1991. Mellom veien og banen (langs Vestgreansa) er det eldreboliger. Det meste av veien er gangvei.

## Kilder
* 

## Eksterne lenker
*
Cotalpa

* se Systematisk inndeling

***Cotalpa*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore (17-26 millimeter), ovale, blanke, med eller mindre rødbrune skarabider. Når de er i live, er fargen ganske lys, gjerne kremgul, døde eksemplarer mørkner en del.

## Levevis
De voksne billene er nattaktive og spiser blader på ulike busker og trær. Larvene lever i sandete jord og ganger på røtter. De kan av og til gjøre noe skade på hageplanter.

## Utbredelse
Slekten er utbredt i det sørlige og sørvestlige Nord-Amerika, nordover til Maine.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Areodina 
******** Slekten *Cotalpa* Burmeister, 1844
********* *[[Cotalpa ashleyae]]* La Rue, 1986
********* *[[Cotalpa conclamara]]* Young, 2002
********* *[[Cotalpa consobrina]]* Horn, 1871
********* *[[Cotalpa flavida]]* Horn, 1878
********* *[[Cotalpa lanigera]]* (Linnaeus, 1764)
********* *[[Cotalpa leonina]]* Fall, 1932
********* *[[Cotalpa subcribrata]]* Wickham, 1905

## Kilder
* Generic Guide to New World Scarab Beetles - *Cotalpa* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Areodina/Areodina-generic-pages/Cotalpa/cotalpa.html
* La Rue, D.A. (1986) A new species of *Cotalpa* from western Arizona (Coleoptera: Scarabaeidae: Rutelinae). *The Coleopterists Bulletin* 40: 145-147.
* Young, R.M. (2002) A new *Cotalpa* Burmeister taken on post oak in eastern Texas with notes and a key to species in the genus (Scarabaeidae: Rutelinae). *The Coleopterists Bulletin* 56: 473-479.

## Eksterne lenker
* Bugguide.net, med bilder av nordamerikanske arter
*
Kollstien (Oslo)

**Kollstien** (1–3B) er en gangvei på Øvre Ljanskollen i bydel Nordstrand i Oslo. Den går fra Hauketo stasjon forbi enden av Ingolf Ruuds vei og til Øvre Ljanskoll vei.

Veien fikk navn i 1947.

## Kilder
* 

## Eksterne lenker
*
Kongsstien (Oslo)

**Kongsstien** (1–9, 2–10) er en vei på Holtet i bydel Nordstrand i Oslo. Den går fra Heiasvingen mot Kongsveien, der det tidligere var gjennomkjøring. Nå er det stengt for gjennomkjøring.

Navnet ble vedtatt i 2001.

## Kilder
* 

## Eksterne lenker
*
Kranveien (Oslo)

**Kranveien** (1–41, 2–24) er en vei på Oppsal i bydel Østensjø i Oslo. Den går fra Vetlandsveien til Filerveien. 

Navnet ble vedtatt i 1955. Også flere andre veier i området har navn knyttet til verftsindustrien, for det ble oppført boliger til arbeidere ved Akers mekaniske verksted her.

Veien har OBOS-blokker i Solrabben borettslag.

## Referanser


## Kilder
* 

## Eksterne lenker
*
Kringveien (Oslo)

**Kringveien** (1–35, 2–34) er en vei på Høybråten i bydel Stovner i Oslo. Den går fra Høybråtenveien til Linjeveien.

Veien fikk navn i 1925 etter eiendommen Kringsjå (i nr. 15).

## Kilder
* 

## Eksterne lenker
*